জিয়া অরফানেজ দুর্নীতি মামলায় পাঁচ বছরের জন্য দণ্ডিত বেগম জিয়া গত ৮ ফেব্রুয়ারি থেকে কারাগারে আছেন। এ মুহূর্তে বেগম জিয়ার বিরুদ্ধে দুইটি মামলায় গ্রেফতারি পরোয়ানা জারি আছে। আরো কয়েকটি মামলায় বেগম জিয়াকে আসামি করার বিষয়টি প্রক্রিয়াধীন আছে। এরই মধ্যে জিয়া চ্যারিটেবল মামলার কার্যক্রম শুরু হয়েছে কারাগারেই। দ্রুত এ মামলার শুনানি শেষ করার একটি প্রক্রিয়া চলছে বলে আইনজীবীরা বলছেন। এ মামলায় দণ্ডিত হলে বেগম জিয়ার মুক্তির সুযোগ আরো সঙ্কুচিত হয়ে যাবে। নির্বাচনে তার অংশ নেয়ারও কোনো সম্ভাবনা থাকবে না।